CELEX: C2006/022/18
Language: et
Date: 2006-01-28 00:00:00
Title: Kohtuasi C-440/05: Euroopa Ühenduste Komisjoni  8. detsembri 2005.  aasta hagi Euroopa Liidu Nõukogu vastu

28.1.2006   
            
            
               ET
            
            
               Euroopa Liidu Teataja
            
            
               C 22/10
            
         Euroopa Ühenduste Komisjoni 8. detsembri 2005. aasta hagi Euroopa Liidu Nõukogu vastu
   (Kohtuasi C-440/05)
   (2006/C 22/18)
   Kohtumenetluse keel: prantsuse
   Euroopa Ühenduste Komisjon esitas 8. detsembril 2005 Euroopa Ühenduste Kohtule hagi Euroopa Liidu Nõukogu vastu. Hageja esindajad on W. Bogensberger ja R. Troosters, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada nõukogu 12. juuli 2005. aasta raamotsuse 2005/667/JSK, millega tugevdatakse kriminaalõiguslikku raamistikku laevade põhjustatud merereostuse vastase õiguse jõustamiseks (1) õigusvastasust;
            
         
               —
            
            
               tühistada eelnimetatud raamotsus;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid:
   Arvestades Euroopa Kohtu 13. septembri 2005. aasta otsuses kohtuasjas C-176/03: komisjon v. nõukogu (kohtulahendite kogumikus veel avaldamata) väljendatud funktsionaalset lähenemisviisi ning kuna raamotsuse 2005/667/JSK artiklites 1–10 ettenähtud vahendid on kriminaalõiguslikku laadi, mis aitavad tagada direktiivis 2005/35/EÜ (2) käsitletud ühise transpordipoliitika tõhusust, leiab komisjon, et asjaomane raamotsus eirab oma jagamatuse tõttu täies ulatuses EL artiklit 47 ning on seetõttu õigusvastane.
   
      (1)  ELT L 255, 30.9.2005, lk 164.
   
      (2)  Euroopa Parlamendi ja nõukogu 7. septembri 2005. aasta direktiiv 2005/35/EÜ, mis käsitleb laevade põhjustatud merereostust ning karistuste kehtestamist merereostusega seotud rikkumiste eest, ELT L 255, 30.9.2005, lk 11.